Mange vælger at få bleget tænder, fordi et stort, hvidt smil giver selvtillid og følelsen af at være mere attraktiv. Helt hvide tænder kan også lyse ansigtet op, så du ser yngre og mere imødekommende ud. Mange føler sig usikre ved at smile stort, netop fordi de føler, at deres tænder er blevet overdøvet af pletter fra kaffe, te og sukker.
Misfarvninger inddeles i tandlægebranchen i eksterne misfarvninger og interne misfarvninger.
Interne misfarvninger stammer fra det indre af tanden og kan blandt andet skyldes, at nerven i tanden er død. Ved aldring kan ens tænder også få en mørkere nuance, da tykkelsen af dentin ændrer sig. Blegning af interne misfarvninger vil kræve ekstra indgreb i tanden.
Eksterne misfarvninger er misfarvninger, der som regel er påvirket af spisevaner og livsstil – for eksempel rygning samt et stort indtag af lakrids, kaffe, te, sodavand og rødvin. Det er de eksterne misfarvninger, vi kan blege med almindelig tandblegning uden ekstra indgreb i tanden.